O‘zbekiston milliy jamoasi yangi murabbiy Srechko Katanets boshchiligida ilk yig‘inni boshladi. Bosh jamoa 5 sentyabr kuni Shvetsiyaga qarshi o‘rtoqlik o‘yinida maydonga tushadi. «Oq bo‘rilar»ning Stokholmda o‘tajak o‘yinidan avval Kanatets uchun Toshkentda yig‘in tashkil etib berildi. Legionerlar ham asta-sekin Toshkentga kelishmoqda. Jaloliddin Masharipov, Otabek Shukurov, Doston Tursunov, Igor Sergeyev kabi legionerlar yig‘inga kirishib ketishdi. Eldor Shomurodov bugun «Roma» safida maydonga tushgach, Toshkentga qarab yo‘lga chiqadi va Shvetsiyaga qarshi o‘yinga tayyorlanishni boshlaydi. Tribuna.uz muxbirlari mashg‘ulotning OAV uchun ochiq qismini suratga olishdi. Ushbu vidoye va fotolavhalarda milliy jamoa mashg‘ulotining haroratini his qilasiz degan umiddamiz. Abdulvosid Valixonov va Mahmud Soliyev tayyorladi